
DR 30.11.2005 79 

 

diberikan melalui Majlis Paralympik Malaysia baik yang berupa insentif mahupun untuk 
membiayai perbelanjaan kontinjen kita ke mana-mana temasya sukan paralympik 
berjumlah RM22,545,000,00 ini saya kena jelaskan dan di antaranya termasuk juga 
insentif yang diberikan kepada atlet-atlet OKU yang berjaya meraih pingat dalam mana-
mana temasya sukan yang berprestij itu pun menjangkau RM2.5 juta.  Untuk menjawab 
Yang Berhormat, insentif untuk atlet-atlet OKU itu sebenarnya setakat ini kadarnya 
adalah sama seperti insentif yang diberikan kepada atlet-atlet yang lain. 

Tidak ada perbezaan kadar dan kalaulah terdapat kes-kes yang kurang 
konsisten cubalah Yang Berhormat bangkitkan kepada saya ataupun kementerian 
saya, saya sanggup memberi bantuan yang sewajarnya.   

 Puan Chong Eng:  [Bangun] 

 Datuk Ong Tee Keat:  Tuan Pengerusi… 

 Tuan Pengerusi [Datuk Lim Si Cheng]:  Yang Berhormat bagi Bukit 
Mertajam. 

 Puan Chong Eng:  Terima kasih Yang Berhormat Timbalan Menteri. Bolehkah 
Yang Berhormat Timbalan Menteri juga memberitahu Dewan ini adakah apa-apa elaun 
bagi atlet OKU ini semasa latihan dan bukan semasa pertandingan.  Kerana saya rasa 
mereka golongan ini perlulah lebih banyak bantuan apabila mereka membuat 
persediaan untuk pertandingan mereka perlu latihan dan latihan ini mungkin tidak 
dijalankan di pusat dan di daerah masing-masing.  Pada makluman saya mereka tidak 
diberi apa-apa elaun untuk jangka masa latihan ini, adakah kementerian boleh memberi 
bantuan seperti ini?   

 Datuk Ong Tee Keat:  Tuan Pengerusi, sesungguhnya elaun saraan hidup itu 
diberi kepada mereka semasa menjalankan centralize training, dengan izin.  Tetapi apa 
yang Yang Berhormat sarankan itu saya faham iaitu pada off season, dengan izin, bila 
mereka dikehendaki menjalankan latihan peribadi dan bukannya secara berkelompok. 

 Sama ada elaun itu dapat atau tidak tetapi sukalah saya Yang Berhormat 
sebenarnya kita memang berharap semua ini dapat kita bantu tetapi memandangkan 
kekangan perbelanjaan yang sedia ada.  Maka setakat ini apa yang boleh kita berikan 
itu sekadar elaun yang diberikan semasa centralize training dan bukannya pada off 
season dengan izin.   

 Puan Chong Eng:  [Bangun] 

 Datuk Ong Tee Keat:  Cukup Yang Berhormat.   

 Puan Chong Eng:  Saya rasa walaupun diberikan insentif apabila mereka 
berjaya sahaja tetapi kalau mereka tidak diberi galakan macam mana ada atlet OKU 
yang berjaya?  Saya rasa adalah penting diberi untuk mereka yang berpotential.  
Mereka hanya menjalankan latihan berpusat apabila adakan pertandingan… 

 Tuan Pengerusi [Datuk Lim Si Cheng]:  Baiklah Yang Berhormat, itu satu 
cadangan boleh dikemukakanlah.   

 Puan Chong Eng:  ...kebangsaan tetapi ada juga pertandingan di peringkat 
negeri dan lain-lain, jadi saya rasa berilah bantuan yang sedikit lebih untuk golongan 
ini, bolehkah kementerian mempertimbangkan? 

 Datuk Ong Tee Keat:  Tuan Pengerusi sebenarnya kita memang suka hendak 
mengambil kira semua yang dibangkitkan khususnya yang dapat membawa manfaat 
kepada pembangunan sukan negara kita.  Bukan saya tidak setuju, sebenarnya saya 
setuju tetapi apa yang saya sarankan di sini adalah kekangan yang dihadapi sekarang.  
Kalaulah saya sekadar hendak buat janji sahaja, tabur janji tanpa mengambil kira status 
ataupun keadaan yang sebenarnya maka itu bukan jujur namanya. Jadi saya suka 
jelaskan perkara ini setakat ini sahaja. 

Tuan Pengerusi, selanjutnya saya ingin juga menyentuh tentang perkara yang 
dibangkitkan oleh Yang Berhormat dari Bera.  Yang Berhormat menyentuh tentang 
kemudahan IKBN yang kononnya kurang mesra OKU.  Sebenarnya setakat ini seperti 
mana yang saya sebutkan tadi masih lagi terdapat ruang yang besar, banyak lagi 
kemudahan-kemudahan baik di IKBN mahupun di stadium-stadium kita ataupun dalam 
kehidupan kita saban hari yang belum lagi dapat menerapkan unsur-unsur mesra OKU. 



diberikan melalui Majlis Paralympik Malaysia baik yang berupa insentif mahupun untuk membiayai perbelanjaan kontinjen kita ke mana-mana temasya sukan paralympik berjumlah RM22,545,000,00 ini saya kena jelaskan dan di antaranya termasuk juga insentif yang diberikan kepada atlet-atlet OKU yang berjaya meraih pingat dalam mana- mana temasya sukan yang berprestij itu pun menjangkau RM2.5 juta. Untuk menjawab Yang Berhormat, insentif untuk atlet-atlet OKU itu sebenarnya setakat ini kadarnya adalah sama seperti insentif yang diberikan kepada atlet-atlet yang lain. Tidak ada perbezaan kadar dan kalaulah terdapat kes-kes yang kurang konsisten cubalah Yang Berhormat bangkitkan kepada saya ataupun kementerian saya, saya sanggup memberi bantuan yang sewajarnya. Puan Chong Eng: [Bangun]. Datuk Ong Tee Keat: Tuan Pengerusi... Tuan Pengerusi [Datuk Lim Si Cheng]: Yang Berhormat bagi Bukit Mertajam. Puan Chong Eng: Terima kasih Yang Berhormat Timbalan Menteri. Bolehkah Yang Berhormat Timbalan Menteri juga memberitahu Dewan ini adakah apa-apa elaun bagi atlet OKU ini semasa latihan dan bukan semasa pertandingan. Kerana saya rasa mereka golongan ini perlulah lebih banyak bantuan apabila mereka membuat persediaan untuk pertandingan mereka perlu latihan dan latihan ini mungkin tidak dijalankan di pusat dan di daerah masing-masing. Pada makluman saya mereka tidak diberi apa-apa elaun untuk jangka masa latihan ini, adakah kementerian boleh memberi bantuan seperti ini?. Datuk Ong Tee Keat: Tuan Pengerusi, sesungguhnya elaun saraan hidup itu diberi kepada mereka semasa menjalankan centralize training, dengan izin. Tetapi apa yang Yang Berhormat sarankan itu saya faham iaitu pada off season, dengan izin, bila mereka dikehendaki menjalankan latihan peribadi dan bukannya secara berkelompok. Sama ada elaun itu dapat atau tidak tetapi sukalah saya Yang Berhormat sebenarnya kita memang berharap semua ini dapat kita bantu tetapi memandangkan kekangan perbelanjaan yang sedia ada. Maka setakat ini apa yang boleh kita berikan itu sekadar elaun yang diberikan semasa centralize training dan bukannya pada off season dengan izin. Puan Chong Eng: [Bangun]. Datuk Ong Tee Keat: Cukup Yang Berhormat. Puan Chong Eng: Saya rasa walaupun diberikan insentif apabila mereka berjaya sahaja tetapi kalau mereka tidak diberi galakan macam mana ada atlet OKU yang berjaya? Saya rasa adalah penting diberi untuk mereka yang berpotential. Mereka hanya menjalankan latihan berpusat apabila adakan pertandingan... Tuan Pengerusi [Datuk Lim Si Cheng]: Baiklah Yang Berhormat, itu satu cadangan boleh dikemukakanlah. Puan Chong Eng: ...kebangsaan tetapi ada juga pertandingan di peringkat negeri dan lain-lain, jadi saya rasa berilah bantuan yang sedikit lebih untuk golongan ini, bolehkah kementerian mempertimbangkan?. Datuk Ong Tee Keat: Tuan Pengerusi sebenarnya kita memang suka hendak mengambil kira semua yang dibangkitkan khususnya yang dapat membawa manfaat kepada pembangunan sukan negara kita. Bukan saya tidak setuju, sebenarnya saya setuju tetapi apa yang saya sarankan di sini adalah kekangan yang dihadapi sekarang. Kalaulah saya sekadar hendak buat janji sahaja, tabur janji tanpa mengambil kira status ataupun keadaan yang sebenarnya maka itu bukan jujur namanya. Jadi saya suka jelaskan perkara ini setakat ini sahaja. Tuan Pengerusi, selanjutnya saya ingin juga menyentuh tentang perkara yang dibangkitkan oleh Yang Berhormat dari Bera. Yang Berhormat menyentuh tentang kemudahan IKBN yang kononnya kurang mesra OKU. Sebenarnya setakat ini seperti mana yang saya sebutkan tadi masih lagi terdapat ruang yang besar, banyak lagi kemudahan-kemudahan baik di IKBN mahupun di stadium-stadium kita ataupun dalam kehidupan kita saban hari yang belum lagi dapat menerapkan unsur-unsur mesra OKU.